Giancarlo Magalli u Anna Falchi. ritratt: Muntaġġ / Facebook  Il-programm popolari I Fatti Vostri se jkun qed jirritorna fl-iskeda tal-ħarifa tal-istazzjon Taljan Rai 2 mingħajr il-preżentazzjoni ta' Giancarlo Magalli, li ilu jmexxi dan il-programm għal dawn l-aħħar 21 sena. B'aktar minn 4,000 puntata u 10,000 intervista, Magalli sostna li kien hu stess li talab biex ma jibqax jippreżenta dan il-programm għax iħossu li għejja. Minflok il-programm se jkun qed jiġi ppreżentat mill-attriċi u preżentatriċi Anna Falchi, li ilha snin twal tippreżenta mar-RAI, b'eċċezzjoni ta' ftit programmi li kienet għamlet għal Canale 5, Italia Uno u l-istazzjon Telenorba. Għalkemm mhux se jkun qed jippreżenta I Fatti Vostri, Magalli xorta waħda se jibqa' fuq l-istazzjon Rai Due u kuljum fil-ħin ta' wara nofsinhar se jkun qed jippreżenta kwiżż ġdid.